Philip Larsen

Philip Elzer Gade Larsen (s. 7. joulukuuta 1989 Esbjerg) on tanskalainen jääkiekkopuolustaja. Hän edustaa tanskalaista Esbjerg Energyä.

 Ura 
Larsen pelasi jo 15-vuotiaana Ruotsissa Rögle BK:n junioriakatemiassa. Tätä ennen hän pelasi tanskalaisessa Esbjergissä. Röglessä hän pelasi ensimmäiset ottelut Allsvenskanissa jo kaudella 2005–2006. Tämän jälkeen Larsen siirtyi Elitserienissä pelaavaan Frölundaan. 

Larsen pelasi monta kautta Frölundassa ja vakiinnutti paikkansa edustusjoukkueessa kaudella 2008–2009, jolloin hän muun muassa voitti joukkueen puolustajien +/– -tilaston.  Tätä ennen hän oli hakenut peliaikaa Borås HC:stä. Hän voitti Ruotsin-vuosinaan muun muassa kaksi kertaa J20 SuperElit -mestaruuden. Huhtikuussa 2009 Larsen teki kolmen vuoden sopimuksen hänet varanneen Dallas Starsin kanssa. 

Tästä huolimatta kahden kuukauden päästä Stars lainasi Larsenin takaisin Frölundaan, jossa hän pelasi kauden 2009–2010.  Frölundan tiputtua pudotuspeleistä Stars kutsui Larsenin joukkueeseen.  Hän debytoi NHL:ssä huhtikuussa Anaheim Ducksia vastaan. Larsen sai jääaikaa noin 11 minuuttia ja +/– -tilastoonsa yhden plussan.  Samalla hänestä tuli ensimmäinen tanskalainen puolustaja, joka on pelannut NHL:ssä. 

Larsen on pelannut Tanskan maajoukkueessa useissa nuorten arvoturnauksissa ja myös aikuisten edustusjoukkueessa.  Keväällä 2006 hän pelasi alle 18-vuotiaiden MM-kilpailujen 1. divisioonassa. Hänet valittiin turnauksen parhaaksi puolustajaksi. Seuraavana vuonna Larsen oli nostamassa Tanskan 20-vuotiaiden maajoukkuetta 1. divisioonasta pääsarjaan. Hän oli mukana nuorten MM-kisoissa, mutta joukkue putosi heti takaisin 1. divisioonaan, jossa se pelasi vuonna 2009. Hän sai samana vuonna kokemusta myös miesten MM-kisoista.

Vuosina 2010–2013 Larsen pelasi Dallas Starsin organisaatiossa. NHL:n työsulun 2012–2013 ajan hän edusti SM-liigajoukkue Rauman Lukkoa. Kauden 2013–2014 Larsen pelasi Edmonton Oilersin organisaatiossa.

Kaudeksi 2014–2015 Larsen siirtyi KHL-liigaan Jugra Hanty-Mansijskin joukkueeseen. Toukokuussa 2015 Larsen solmi yksivuotisen sopimuksen KHL-joukkue Jokereiden kanssa. 

Heinäkuussa 2016 Larsen solmi vuoden mittaisen sopimuksen NHL-seura Vancouver Canucksin kanssa.

Huhtikuussa Larsen siirtyi kaksivuotisella sopimuksella KHL-joukkue Salavat Julajev Ufaan.

 Tilastot 
 2005–2006  Rögle BK  SHL  13  0  0  0  0  –  –  –  –  – 2006–2007  Frölunda IF  SHL  5  0  0  0  0  –  –  –  –  – 2007–2008  Frölunda IF  SHL  16  0  0  0  2  –  –  –  –  –   Börås HC  Allsvenskan  24  5  5  10  32  –  –  –  –  – 2008–2009  Frölunda IF  SHL  53  2  15  17  18  11  2  1  3  4 2009–2010  Frölunda IF  SHL  42  1  9  10  20  7  0  0  0  4   Dallas Stars  NHL  2  0  1  1  0  –  –  –  –  – 2010–2011  Dallas Stars  NHL  6  0  2  2  0  –  –  –  –  –   Texas Stars  AHL  54  4  18  22  12  6  2  3  5  4 2011–2012  Dallas Stars  NHL  55  3  8  11  16  –  –  –  –  –   Texas Stars  AHL  12  1  9  10  6  –  –  –  –  – 2012–2013  Lukko  SM-liiga  27  5  10  15  24  –  –  –  –  –   Dallas Stars  NHL  32  2  3  5  18  –  –  –  –  – 2013–2014  Edmonton Oilers  NHL  30  3  9  12  8  –  –  –  –  –   Oklahoma City Barons  AHL  7  1  6  7  4  –  –  –  –  – 2014–2015  Jugra Hanty-Mansijsk  KHL  56  6  19  25  34  –  –  –  –  – 2015–2016  Jokerit  KHL  52  11  25  36  39  4  3  1  4  0   Vancouver Canucks  NHL  26  1  5  6  4  –  –  –  –  – 2017–2018  Salavat Julajev Ufa  KHL  54  11  27  38  16  13  2  4  6  2 2018–2019  Salavat Julajev Ufa  KHL  55  9  17  26  14  15  1  5  6  2 2019–2020  Salavat Julajev Ufa  KHL  61  9  23  32  12  6  1  3  4  0 2020–2021  Salavat Julajev Ufa  KHL  47  10  25  35  8  9  0  2  2  0 6 kautta  yhteensä  KHL  325  56  136  192  123  47  7  15  22  4 6 kautta  yhteensä  NHL  151  9  28  37  46  –  –  –  –  – 4 kautta  yhteensä  SHL  116  3  24  27  40  18  2  1  3  8 3 kautta  yhteensä  AHL  73  6  33  39  22  6  2  3  5  4 1 kausi  yhteensä  SM-liiga  27  5  10  15  24  –  –  –  –  –

 Lähteet 

 Aiheesta muualla 
Philip Larsenin virallinen verkkosivusto

 Dallas Starsin pelaajakortti 

Luokka:Tanskalaiset jääkiekkoilijat
Luokka:Dallas Starsin varaamat pelaajat
Luokka:Vuonna 1989 syntyneet
Luokka:Elävät henkilöt